
Des de fa segles tenim el plaer de conviure amb el circ i els seus artistes, recorrent llogarets, 
poblets, ciutats i grans capitals, en la ciutat i en el camp, en els carrers i en les places, en la 
televisió, en les carpes, en festes i en molts d'altres indrets. 

Aquesta convivència va transformar el circ en patrimoni immaterial de la humanitat, en 
part constituent de l'imaginari simbòlic , objecte de creació artística, amb una important 
contribució per al desenvolupament cultural, social i humanístic de la societat moderna. 
Des de 2006, el Grup d'Estudi i Recerca de les Arts del Circ (CIRCUS) de la Facultat d' 
Educació Física de la Unicamp, va optar per formentar les arts circenses a les escoles, 
buscant connectar les seves produccions acadèmiques amb els professionals responsables 
de l'educació de milers de nens i nenes, molts dels quals es transformarien ràpidament, en 

persones que aprecien els espectacles circenses. 

I així va sorgir el Projecte Circ a l'Escola, que ara es complerta amb un llibre el contingut del 
qual ens revela alguns dels artistes reals que van participar en aquest projecte, elaboradors 
de la cultura, persones dedicades al circ que van unir les seves forces per al foment 
d'aquesta art secular. Un llibre destinat als nens i nenes i a tots els que desitgin viatjar cap a 

l'interior de l'espectacle circense. 

Senyors i senyores, Visca el Circ! Visca la Educació! Visca l'Art! 

Marco A.C. Bortoleto 
Coordinador -CIRCUS 






En una petita ciutat, molt, però que molt lluny d'aquí, vivien persones molt 
treballadores, però amb poques opcions culturals. Mai passava res de diferent, 
tots es posaven a dormir aviat i així anaven passant els dies, amb molt poca 
diversió. Una vida tranquilla, potser una mica trista, no et sembla? Vet aquí 
que un dia, per la tarde, músiques alegres, riures alts i fins i tot una banda de 
músics van trencar el silenci d'aquest lloc. Les portes i les finestres es van obrir i 
tothom va sortir al carrer, encuriosits i admirats com mai! 


Quina alegria!, quina alegria!, El circ estava arribant!, I així s'apropaven els 
pallassos, anunciant-ho tot cantant! El somriure va anar apareixent a cadascun dels 
rostres, ja que mai havien vist un Circ abans. La ciutat sencera estava encantada! 
Tots els artistes que hi treballaven anaven desfilant amb les seves robes elegants, 
de molts colors, brillants, cadascun mostrant un pessic del seu art. I així passaven, 
tot cantant: No s'ho perdin senyores i senyors, nens i nenes. Avui, hi ha espectacle i 

moltes pallassades! 




CRISPETA 





De cop i volta, tocant un bombo enorme, i gairebé ensopegant amb les 
cortines, van entrar els pallassos Xinxeta i Gerònim que, amb molta gràcia, 
van anunciar: Senyores i senyors, nens i nenes, anem a riure molt i a enviar la 

tristesa ben lluny! 



El canó de llum es va dirigir fins al capdamunt de la carpa del Circ, on estaven els 
trapezis i, totalment embolicada en una bonica tela groga, va descendir, com un 
raig de sol, Janet, la ballarina. Ballà, girà sobre les puntes dels seus peus, semblava 
que volava!. Què bonic!. Els aplaudiments no es van aturar fins que baixà un 

trapezi, que portava al seu company Enrico. 

En un salt, molt alt, molt alt. . . semblava que s'anava a caure i tothom va dir 
Oooh! Però no va passar res, Enrico va subjectar-la dels braços i els dos junts van 
pujar al trapezi per fer un impressionant espectacle a les altures, un espectacle 
mai vist! I així, els dos trapezistes van ballar en les altures el "Vals de les Flors" del 

famós compositor rus Tchaikovsky. 



Sense tenir temps de recuperar la respiració, van entrar els malabaristes fent 
coses increïbles. Llençaven cèrcols, pilotes i maces, a la vegada que saltaven de 
diferents maneres fins a fer dibuixos i formar una piràmide. 


I l'espectacle no parava. De sobte. . . les llums es van apagar per 
anunciar la entrada del mag Josep, que amb els seus trucs i il·lusions 

va deixar a tothom bocabadat. 




Però què és això? Una mona caminant per la corda fluixa? Mai s'ha vist tanta 
monada, tants salts diferents i amb tanta gràcia! I la seva domadora, què elegant 
i encantadora!. Els riures van omplir el Circ i s'escoltaren encara més eixordadors 
quan Babalú va saltar al terra i es va treure la disfressa, revelant que en realitat 

era un acròbata disfressat. 






No va passar molt temps i els pallassos van tornar. Aquesta vegada 
per despedir-se, reclamant a tots els artistes per la desfilada final. 
El fort aplaudiment del públic, els xiulets i els crits de "bravo"! van 
intensificar l'alegria dibuixada en els rostres de tothom. Visca el 
Circ, que visquin tots els artistas de circ! I la gent d'aquella ciutat 

no es va oblidar mai d'aquell dia! 



